sukhrobnurali/uzbek-legal-corpus huggingface dataset:
VAZIRLAR MAHKAMASINING “FOSFORLI OʻGʻITLAR IShLAB ChIQARISh UChUN JEROY-SARDARA KONI XOM AShYoSIDAN FOSFORIT KUKUNI IShLAB ChIQARISh HAJMLARINI KOʻPAYTIRISh ChORA-TADBIRLARI TOʻGʻRISIDA” 1998 YIL 3 IYuLDAGI 278-SON QARORIGA OʻZGARTIRIShLAR KIRITISh HAQIDA
(resolution, 2022-07-22)

Vazirlar Mahkamasi qaror qiladi: Vazirlar Mahkamasining 1998-yil 3-iyuldagi 278-son qaroriga quyidagi oʻzgartirishlar kiritilsin: 2-bandning uchinchi xatboshi quyidagi tahrirda bayon qilinsin: “Qizilqumnodirmetalloltin” konserni tomonidan tanlov natijalariga koʻra: Germaniyaning “Krupp-Polizius” firmasi bilan 8,68 mln. AQSh dollarilik pishirish qurilmasi asbob-uskunalari yetkazib berishga; Amerikaning “Katerpillar Oversiz A.O.” kompaniyasi bilan Qizilqum fosforit kombinati uchun 28 mln. AQSh dollarilik kon asbob-uskunalari yetkazib berishga, shu jumladan 8,68 mln. AQSh dollarilik ogʻir yuk koʻtaruvchi texnikalarni tuzatish (dvigatel, uzatmalar qutisi, gidravlika asbob-uskunalari) liniyasi va ehtiyot qismlar yetkazib berishga; Rossiyaning “Gornozavodchik-plyus” firmasi bilan 2,6 mln. AQSh dollarilik fosfor rudasini quruq boyitish asbob-uskunalari yetkazib berishga kontraktlar imzolanganligi maʼlumot uchun qabul qilinsin”; 3-bandning birinchi xatboshi quyidagi tahrirda bayon qilinsin: “Belgilansinki, kon asbob-uskunalari, ogʻir yuk koʻtaruvchi texnikalarni tuzatish liniyasi va ularga ehtiyot qismlarni import boʻyicha yetkazib berish:” 3-band quyidagi tahrirdagi xatboshi bilan toʻldirilsin: “Quyidagilar: Germaniyaning “Krup-Polizius” firmasi tomonidan 8,68 mln. AQSh dollari miqdoridagi pishirish qurilmasi asbob-uskunalari yetkazib berilishini mablagʻ bilan taʼminlash Navoiy kon-metallurgiya kombinatining mahsulotini eksport qilishdan olingan oʻz valyuta mablagʻlari hisobiga; Rossiyaning “Gornozavodchik-plyus” yopiq turdagi aksiyadorlik jamiyati tomonidan fosfor rudasini quruq boyitish sxemasi boʻyicha 2,6 mln. AQSh dollari miqdoridagi asbob-uskunalar yetkazib berilishini mablagʻ bilan taʼminlash 1999-yilga import prognozi hajmida Navoiy kon-metallurgiya kombinatining oʻz mablagʻlari hisobiga amalga oshirilishi maʼlumot uchun qabul qilinsin”. 18-band quyidagi tahrirda bayon qilinsin: “Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin”.
RESPUBLIKANING ENG MUHIM OBYEKTLARINI OʻZ VAQTIDA FOYDALANIShGA TOPShIRIShNI TAʼMINLASh ChORA-TADBIRLARI TOʻGʻRISIDA
(resolution, 2021-02-22)

Muhim xalq xoʻjaligi ahamiyatiga ega boʻlgan obyektlar qurilishini belgilangan muddatlarda tugallashni taʼminlash ishlarini oʻz vaqtida tashkil etish maqsadida Vazirlar Mahkamasi qaror qiladi: 1. Shoʻrtan gaz-kimyo kompleksi, Qoʻngʻirot soda zavodi, Qizilqum fosforit kombinatini va Fargʻona shahridagi kimyo sanoati obyektlarini foydalanishga topshirish boʻyicha Respublika shtabi ilovaga* muvofiq tarkibda tashkil etilsin. Bosh vazirning oʻrinbosarlari B.S. Hamidov, A.N. Isayev shtab rahbarlari etib tayinlansin. 2. Respublika shtabiga: Shoʻrtan gaz-kimyo kompleksi, Qoʻngʻirot soda zavodi, Qizilqum fosforit kombinatini va Fargʻona shahridagi kimyo sanoati obyektlarini ishlab chiqarish va ijtimoiy infratuzilmaning tegishli obyektlari bilan birgalikda oʻz vaqtida foydalanishga topshirish uchun javobgarlik; loyihalarni amalga oshirishda qatnashuvchi vazirliklar, idoralar, konsernlar, uyushmalar, kompaniyalar, mahalliy hokimiyat organlari, korxonalar, tashkilotlar va firmalarning faoliyatini muvofiqlashtirish; Hukumatning obyektlar qurilishi boʻyicha qarorlari, pudrat shartnomalari (kontraktlar) shartlari, ishlarni bajarish jadvallari, loyihalashtirish va asbob-uskunalar yetkazib berish muddatlari bajarilishi ustidan nazoratni amalga oshirish; obyektlar qurilishining borishi va ularni belgilangan muddatlarda foydalanishga topshirish bilan bogʻliq masalalarni oʻz vaqtida hal etish boʻyicha tezkor chora-tadbirlar koʻrish; qurilish obyektlarini oʻz vaqtida mablagʻ va tegishli resurslar bilan taʼminlash; qurilishda band boʻlgan ishchilar uchun uy-joy-maishiy sharoitlar hamda savdo va boshqa xizmatlar koʻrsatish taʼminlanishini tashkil etish; mahalliy va xorijiy pudrat tashkilotlari va yetkazib beruvchilar harakatini muvofiqlashtirish yuklansin. 3. Belgilansinki, Respublika shtabining oʻz vakolatlari doirasida qabul qilgan qarorlari loyihani amalga oshirishda qatnashuvchi vazirliklar, idoralar, konsernlar, uyushmalar, kompaniyalar, mahalliy hokimiyat organlari, korxonalar, tashkilotlar va firmalar tomonidan bajarilishi majburiydir. 4. Respublika shtabiga unga yuklangan vazifalarni bajarish uchun, zaruratga koʻra, mahalliy va xorijiy korxonalar va tashkilotlarni jalb qilish, mahalliy va xorijiy mutaxassislardan doimiy ishlovchi va muvaqqat ishchi guruhlar tashkil etish huquqi berilsin. 5. Belgilansinki, Respublika shtabi majlislari bir oyda kamida 2-marta oʻtkaziladi. Respublika shtabi obyektlar qurilishining borishi toʻgʻrisida har oyda respublika Hukumatiga axborot bersin. 6. Quyidagilar: Vazirlar Mahkamasining 1993-yil 16-fevraldagi 87-son qarorining 11-bandi; Vazirlar Mahkamasining 1997-yil 6-noyabrdagi 505-son qarorining 5-bandi oʻz kuchini yoʻqotgan deb hisoblansin. 7. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
RANGLI METALLAR PARChALARI VA ChIQINDILARI EKSPORTINI TARTIBGA SOLISh TOʻGʻRISIDA
(decree, 2024-06-04)

Rangli metallar ichki bozorini himoya qilish, vatanimizdagi ishlab chiqaruvchilarni xomashyo bilan taʼminlash maqsadida: 1. 1999-yil 15-fevraldan boshlab rangli metallar parchalari va chiqindilarini Oʻzbekiston Respublikasidan tashqariga olib chiqib ketish taqiqlansin. 2. “Oʻzbekiston lom, rangli metallar parchalari va chiqindilarini tayyorlash va qayta ishlash zavodi” AJga har yili Oʻzbekiston Respublikasi Vazirlar Mahkamasi tomonidan tasdiqlanadigan hajmlarda rangli metallar parchalari va chiqindilarini eksport qilish huquqi berilsin. 3. Oʻzbekiston Respublikasi Davlat bojxona qoʻmitasi olib chiqib ketilishi taqiqlangan tovarlar, buyumlar va mahsulotlarning respublikadan tashqariga chiqarilishi chogʻida belgilangan tartibga rioya etilishi ustidan qatʼiy nazorat oʻrnatsin. 4. Oʻzbekiston Respublikasi Vazirlar Mahkamasi bir hafta muddatda ushbu Farmonni ijro etish yuzasidan qaror qabul qilsin.
HUKUMATLARARO BITIMLARNI TASDIQLASH TOʻGʻRISIDA
(resolution, 1999-02-03)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. 1998-yil 8 sentabrda Boku shahrida imzolangan Yevropa — Kavkaz — Osiyo koridorini rivojlantirish boʻyicha xalqaro transport toʻgʻrisidagi asosiy koʻp tomonlama bitim tasdiqlansin. 2. Bosh vazir oʻrinbosari L.A.Axmetov va tashqi ishlar vaziri A.X.Kamilovga Oʻzbekiston Respublikasining mazkur Bitimda nazarda tutilgan majburiyatlari oʻz vaqtida bajarilishini nazorat qilish vazifasi yuklatilsin.
XALQARO “KURASh” ASSOTSIATSIYASINI QOʻLLAB-QUVVATLASh TOʻGʻRISIDA
(decree, 1999-02-01)

Milliy qadriyatlarni, mardlik, jasurlik, vatanparvarlik, gumanizm gʻoyalarini oʻzida mujassam etgan oʻzbek kurashi dunyo sport olamida yangi sport turi sifatida tan olinganligi munosabati bilan Xalqaro “Kurash” Assotsiatsiyasining jahon miqyosidagi mavqeyini yanada mustahkamlash, uni har tomonlama qoʻllab-quvvatlash maqsadida: 1. Jahonning 28 mamlakati vakillarining tashabbusi va bevosita ishtirokida Xalqaro “Kurash” Assotsiatsiyasi tashkil etilganligi eʼtirof etilsin. Kurash boʻyicha milliy va qitʼa federatsiyalari faoliyatini muvofiqlashtirish, vakolatxonalar ishini yoʻlga qoʻyish, qitʼa va jahon birinchiliklarini tashkil etish hamda oʻtkazish, oʻzbek kurashini Olimpiya oʻyinlari qatoriga kiritish Assotsiatsiyaning asosiy vazifasi etib belgilanganligi eʼtiborga olinsin. 2. Toshkent shahar hokimligi ikki oy muddatda Xalqaro “Qurash” Assotsiatsiyasi Bosh qarorgohini joylashtirish uchun alohida bino ajratib uni Assotsiatsiya balansiga oʻtkazsin. 3. Oʻzbekiston Respublikasi Moliya vazirligi Xalqaro “Kurash” Assotsiatsiyasini davlat tomonidan qoʻllab-quvvatlash maqsadida Vazirlar Mahkamasining zaxira jamgʻarmasidan uning hisob raqamiga 10 (oʻn) million soʻm miqdorida mablagʻ oʻtkazsin. 4. Xalqaro “Kurash” Assotsiatsiyasi va uning Oʻzbekiston hududidagi boʻlimlari va korxonalari davlat budjetiga toʻlanadigan hamma turdagi soliqlardan, bojxona toʻlovlaridan 5 yil muddatga ozod etilsin. Imtiyozli soliq olinishi munosabati bilan boʻshaydigan mablagʻlardan kurash sport turini rivojlantirish xamda Assotsiatsiyaning moddiy-texnik bazasini mustahkamlashga foydalanish belgilab qoʻyilsin. Kurashni rivojlantirish homiylarining foydadan toʻlaydigan soliq bazasi ularning Assotsiatsiya hisobiga oʻtkazadigan mablagʻlari miqdoriga muvofiq ravishda qisqartirilsin. 5. Oʻzbek kurashini, uning xalqaro anʼanalarini, yutuqlarini keng targʻib qilish maqsadida “Kurash” oylik adabiy-badiiy, ijtimoiy-publitsistik, axborot-reklama jurnali taʼsis etilsin. 6. Ommaviy axborot vositalariga Assotsiatsiya faoliyati bilan bogʻliq barcha tadbirlarni keng jamoatchilikka yetkazish va xalqaro miqyosda targʻib qilish tavsiya etilsin.
XALQARO SAVDO-KOʻRGAZMA KOMPLEKSIDAGI SAVDO MARKAZIDAN FOYDALANISh MASALALARI TOʻGʻRISIDA
(resolution, 2011-08-11)

Xalqaro savdo-koʻrgazma kompleksi tarkibidagi Savdo markazini oʻz vaqtida foydalanishga topshirish, uning oʻz xarajatini oʻzi qoplashini va oʻzini oʻzi moliyalashini taʼminlash, yuqori xalqaro darajada xizmat koʻrsatish maqsadida Vazirlar Mahkamasi qaror qiladi: 1. Oʻzbekiston Respublikasi Tashqi iqtisodiy aloqalar vazirligining Xalqaro savdo-koʻrgazma kompleksidagi qurilishi tugallangan Savdo markazini “Oʻzinterimpeks” davlat-aksiyadorlik tashqi savdo kompaniyasining ishonchli boshqaruviga berish toʻgʻrisidagi taklifiga rozilik berilsin. 2. Belgilab qoʻyilsinki: Savdo markazini boshqarishda ichki bozorni respublika tovar ishlab chiqaruvchilarining va yetakchi xorijiy kompaniyalarning yuqori sifatli tovarlari bilan toʻldirish, shuningdek servis xizmati koʻrsatishni xalqaro darajada tashkil etish “Oʻzinterimpeks” davlat-aksiyadorlik tashqi savdo kompaniyasi faoliyatining asosiy vazifasi hisoblanadi; “Oʻzinterimpeks” davlat-aksiyadorlik tashqi savdo kompaniyasi Savdo markazini ishonchli boshqarish boʻyicha mulkdor vakolatini amalga oshirishga haqlidir, uning mulkini tasarruf etish va boshqalarga berish huquqi bundan mustasno; oʻz faoliyatini amalga oshirish uchun “Oʻzinterimpeks” davlat-aksiyadorlik tashqi savdo kompaniyasi Oʻzbekiston va xorijning yetakchi tovar ishlab chiqaruvchilarini ularning tovarlarini sotish yoki ularga Savdo markazining savdo maydonlari va binolarini ijaraga berish yoʻli bilan jalb qilishi mumkin. 3. Oʻzbekiston Respublikasi Davlat mulki qoʻmitasi, Tashqi iqtisodiy aloqalar vazirligi “Innovatsiya” davlat-aksiyadorlik tashqi savdo kompaniyasi bilan Savdo markazini ishonchli boshqarish shartnomasini bir hafta muddatda tuzsinlar, unda savdo markazidan maqsadli foydalanilishi va kredit oʻz vaqtida qaytarilishini nazorat qilish tartibini nazarda tutsinlar. 4. “Oʻzmarkazimpeks” davlat tashqi savdo kompaniyasi, “Oʻzsanoatmashimpeks” davlat tashqi savdo kompaniyasi, “Markazsanoateksport” davlat tashqi savdo kompaniyasi, “Oʻzinterimpeks” davlat tashqi savdo kompaniyasi, “Oʻztashqitrans” davlat-aksiyadorlik kompaniyasi, “Oʻrta Osiyo Trans” xalqaro avtotransportda yuk tashish davlat-aksiyadorlik kompaniyasiga Respublika Hukumati kafolati ostida “Turkeksimbank” kredit liniyasi hisobidan Tashqi iqtisodiy faoliyat milliy banki tomonidan qayta moliyalangan kreditni ilovaga* muvofiq oʻz vaqtida qaytarish funksiyasi yuklansin. 5. “Oʻzinterimpeks” davlat-aksiyadorlik tashqi savdo kompaniyasiga xizmat koʻrsatuvchi bankda tushumni oʻtkazish, “Turkeksimbank” kreditini qaytarish, tovarlar va xizmatlar haqini toʻlash, shuningdek Savdo markazi operatsiyalari boʻyicha boshqa toʻlovlar uchun alohida hisob-kitob va valyuta subschyotlari ochish huquqi berilsin. 9. Oʻzbekiston Respublikasi Tashqi iqtisodiy aloqalar vazirligi Savdo markazini keyinchalik menejmentga berish uchun supermarketlar tarmogʻi operatori boʻlgan xalqaro kompaniya bilan bir oy muddatda bitim tuzsin. 10. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
GERMANIYANING “KFV” TARAQQIYOT BANKINING KREDIT LINIYASIDAN FOYDALANISH TOʻGʻRISIDA
(resolution, 2021-02-22)

Kichik va oʻrta biznes subyektlarini qoʻllab-quvvatlash davlat dasturini rivojlantirish, tijorat banklari va sarmoyalar milliy bozori tizimini rivojlantirishga koʻmaklashish maqsadida Vazirlar Mahkamasi qaror qiladi: 1. Quyidagilar: Germaniya federal hukumati tomonidan Oʻzbekiston Respublikasi uchun uch yillik imtiyozli davrni oʻz ichiga olgan holda 10,5 yil muddatga ajratiladigan kredit liniyasini 15 million yevro (30 mln. Germaniya markasi) miqdoriga koʻpaytirish haqida qaror qabul qilinganligi; kichik va oʻrta biznesning investitsiya loyihalarini mablagʻ bilan maqsadli taʼminlash uchun koʻrsatib oʻtilgan mablagʻlar “KfV” banki tomonidan Tashqi iqtisodiy faoliyat milliy bankiga berilishi maʼlumot uchun qabul qilinsin. Bunda: kredit liniyasi umumiy miqdorining 7,5 million yevro miqdoridan ortiq boʻlmagan qismi Tashqi iqtisodiy faoliyat milliy banki tomonidan bevosita kichik va oʻrta biznes loyihalarini mablagʻ bilan taʼminlashga yoʻnaltiriladi; kredit liniyasi umumiy miqdorining kamida 7,5 million yevro miqdoridan kam boʻlmagan qismi Oʻzbekiston Respublikasi tijorat banklari keyinchalik kichik va oʻrta biznes loyihalarini mablagʻ bilan taʼminlashlari uchun Tashqi iqtisodiy faoliyat milliy banki tomonidan ushbu banklarga qayta moliyalanadi. 2. Quyidagilar: Oʻzbekiston Respublikasi Moliya vaziri “KfV” banki tomonidan berilayotgan kredit boʻyicha Oʻzbekiston Respublikasi kafolatini berishga; Oʻzbekiston Respublikasi Tashqi iqtisodiy faoliyat milliy banki boshqaruvi raisi Tashqi iqtisodiy faoliyat banki bilan “KfV” banki oʻrtasida tuziladigan Qarz bitimini imzolashga vakil qilinsin. 3. Oʻzbekiston Respublikasi Adliya vazirligi Oʻzbekiston Respublikasi kafolati boʻyicha “KfV” banki uchun maqbul shaklda yuridik xulosa bersin. 4. Moliya vazirligi, Markaziy bank Oʻzbekiston banklari uyushmasi va Tashqi iqtisodiy faoliyat milliy banki bilan birgalikda mazkur kredit liniyasi mablagʻlarini kichik va oʻrta biznes subyektlariga qayta moliyalash uchun tijorat banklari roʻyxatini bir oy muddatda aniqlasinlar. 5. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
IBN SINO XALQARO JAMGʻARMASINI TASHKIL ETISH VA UNING FAOLIYATI MASALALARI TOʻGʻRISIDA
(resolution, 1999-01-25)

Oʻzbekiston Respublikasi Prezidentining “Ibn Sino xalqaro jamgʻarmasini qoʻllab-quvvatlash toʻgʻrisida” 1999-yil 6-yanvardagi PF-2171-son Farmonini bajarish hamda Ibn Sinoning tibbiy taʼlimotini aholi oʻrtasida keng targʻib qilish, maʼrifiy ishlarni amalga oshirish va sogʻlom turmush tarzini shakllantirishga koʻmaklashish maqsadida Vazirlar Mahkamasi qaror qiladi: 1. Ibn Sino xalqaro jamgʻarmasining tashkiliy tuzilmasi 1 va 2-ilovalarga muvofiq maʼqullansin. Jamgʻarma xodimlarining cheklangan soni (xizmat koʻrsatuvchi xodimlardan tashqari) 10 kishidan iborat etib tasdiqlansin. Oʻzbekiston Respublikasi Adliya vazirligi Ibn Sino xalqaro jamgʻarmasi Ustavini belgilangan tartibda roʻyxatdan oʻtkazsin. 2. Ibn Sino xalqaro jamgʻarmasining Vasiylik kengashi tarkibi 3-ilovaga* muvofiq tasdiqlansin. Belgilab qoʻyilsinki: amaldagi qonunchilikka muvofiq Vasiylik kengashi jamgʻarmaning, uning ijro etuvchi organlari va mansabdor shaxslarining butun faoliyatini nazorat qilishni amalga oshiruvchi yuqori boshqaruv organi hisoblanadi; jamgʻarma boshqaruvi raisi oʻz funksiyalarini jamoatchilik asosida amalga oshiradi. 3. Oʻzbekiston Respublikasi Tashqi ishlar vazirligi, YUNESKO ishlari boʻyicha Oʻzbekiston Respublikasi milliy komissiyasi, Fanlar akademiyasi Ibn Sino xalqaro jamgʻarmasiga xalqaro tashkilotlar bilan mustahkam aloqa oʻrnatishda va samarali hamkorlik qilishda har tomonlama koʻmaklashsinlar. 4. Oʻzbekiston Qizil Yarim oy Jamiyati Ibn Sino xalqaro jamgʻarmasi bilan birgalikda kam taʼminlangan fuqarolar uchun birgalikdagi xayriya tibbiy faoliyatni olib borish boʻyicha aniq tadbirlarni bir oy muddatda ishlab chiqsin. 5. Toshkent shahar hokimligi Ibn Sino xalqaro jamgʻarmasini joylashtirish uchun bir oy muddatda alohida joy ajratsin. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Jamgʻarma boʻlimlarini tashkil etish uchun joylar ajratsinlar. 6. Oʻzbekiston pochta va telekommunikatsiyalar agentligi Ibn Sino xalqaro jamgʻarmasi boshqaruvini shahar va hukumat telefon aloqasi bilan taʼminlasin. 7. Oʻzbekiston Teleradiokompaniyasi, ommaviy axborot vositalari Ibn Sino xalqaro jamgʻarmasi faoliyatini muntazam yoritib borsinlar. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari H. Karomatov zimmasiga yuklansin. Jami: Markaziy apparat — 10 kishi Jami: 4 kishi.
OʻZBEKISTON RESPUBLIKASI VAZIRLAR MAHKAMASINING “SAVDO VA UMUMIY OVQATLANISh KORXONALARIGA SOLIQ SOLISh TARTIBI TOʻGʻRISIDA” 1998 YIL 10 APRELDAGI 153-SON QARORIGA OʻZGARTIRIShLAR KIRITISh HAQIDA
(resolution, 2002-07-12)

Oʻzbekiston Respublikasi Prezidentining Savdo va umumiy ovqatlanish korxonalariga soliq solish tizimini takomillashtirish toʻgʻrisida 1998-yil 3-dekabrdagi PF-2151-son Farmoniga muvofiq Vazirlar Mahkamasi qaror qiladi: Oʻzbekiston Respublikasi Vazirlar Mahkamasining Savdo va umumiy ovqatlanish korxonalariga soliq solish tartibi toʻgʻrisida 1998-yil 10-apreldagi 153-son qarori (Oʻzbekiston Respublikasi QT, 1998-y., 4-son, 14-modda)ga ilovaga muvofiq oʻzgartirishlar kiritilsin. 1. Qarorning 3-bandi chiqarib tashlansin. 2. Savdo va umumiy ovqatlanish korxonalarining yalpi daromadga solinadigan soliq boʻyicha budjet bilan hisob-kitob qilish tartibi (qarorga ilova)ning 2-bandi quyidagi tahrirda bayon qilinsin: “2. Savdo va umumiy ovqatlanish korxonalari daromad (foyda) soligʻi, qoʻshilgan qiymat soligʻi, ekologiya soligʻi, suv resurslaridan foydalanganlik uchun soliq, yer osti boyliklaridan foydalanganlik uchun soliq, yer soligʻi, ijtimoiy infratuzilmani rivojlantirish soligʻi, boshqa Mahalliy soliqlar va yigʻimlar toʻlash oʻrniga (mulk soligʻidan tashqari) budjetga yalpi daromad soligʻi toʻlaydilar. Mazkur qoida yuqorida aytib oʻtilgan korxonalar tomonidan olinadigan barcha daromadlarga tatbiq etiladi, ishlab chiqarish faoliyatidan olingan daromadlar bundan mustasno. Agar savdo va umumiy ovqatlanish korxonalari savdo faoliyati bilan birgalikda mahsulot ishlab chiqarish bilan ham shugʻullansa, u holda ular alohida hisobni yuritishlari kerak hamda ishlab chiqarish faoliyati boʻyicha qonun hujjatlari bilan korxonalarning mazkur toifasi uchun nazarda tutilgan soliqlar va yigʻimlarni toʻlovchilar hisoblanadi. Savdo va umumiy ovqatlanish korxonalari mulk soligʻi, boj toʻlovlari, davlat bojlari, litsenziya yigʻimlari, budjetdan tashqari fondlarga ajratmalarni umumiy belgilangan tartibda toʻlaydilar”.
SOLIQ TOʻLOVCHILARNING IDENTIFIKATSIYA RAQAMLARINI QOʻLLASH SOHASINI KENGAYTIRISH TOʻGʻRISIDA
(resolution, 2024-08-06)

Soliq qonunchiligiga rioya qilinishi ustidan nazorat mexanizmini takomillashtirish, soliq organlari ishi samaradorligini oshirish, ularning yangi axborot texnologiyalarini qoʻllashlari uchun shart-sharoitlar yaratish maqsadida Vazirlar Mahkamasi qaror qiladi: 1. Soliq toʻlovchining identifikatsiya raqami berilmagan barcha xoʻjalik yurituvchi subyektlar, shu jumladan soliqlar va davlat budjetiga boshqa majburiy toʻlovlardan ozod etilgan xoʻjalik yurituvchi subyektlar 1999-yil 1-aprelgacha belgilangan tartibda soliq toʻlovchilarning identifikatsiya raqamini olsinlar va uni xizmat koʻrsatuvchi bankka yetkazsinlar. 2. Belgilansinki, 1999-yil 1-apreldan boshlab soliq toʻlovchilarning identifikatsiya raqamiga ega boʻlmagan xoʻjalik yurituvchi subyektlarning bank schyotlaridan mablagʻ koʻchirish operatsiyalari amalga oshirilmaydi. 3. Oʻzbekiston Respublikasi Markaziy bankiga tijorat banklari bilan birgalikda 1999-yil 1-aprelgacha elektron toʻlovlar tizimining dasturiy kompleksiga va pul-hisob-kitob hujjatlarining standart shakllariga, ularda soliq toʻlovchilarning identifikatsiya raqamlarini koʻrsatish toʻlovchining alohida majburiy rekviziti boʻlishini nazarda tutgan holda, oʻzgartirishlar kiritish tavsiya etilsin. 4. Vazirlar Mahkamasining 1997-yil 11-martdagi 130-son qarori bilan tasdiqlangan Oʻzbekiston Respublikasida soliq toʻlovchilarning identifikatsiya raqamlarini berish va qoʻllash tizimi toʻgʻrisidagi nizomga ilovaga muvofiq oʻzgartirishlar va qoʻshimchalar kiritilsin. 5. Davlat soliq qoʻmitasi Oʻzbekiston Respublikasi Markaziy banki, Moliya vazirligi va Adliya vazirligi bilan birgalikda qonun hujjatlariga mazkur qarordan kelib chiquvchi oʻzgartirishlar va qoʻshimchalar kiritish boʻyicha bir oy muddatda takliflar tayyorlasin va taqdim etsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin. 1. 6-band quyidagi mazmundagi xatboshilari bilan toʻldirilsin: “xoʻjalik yurituvchi subyektlar tomonidan tuzilayotgan xoʻjalik, fuqarolik-huquqiy va mehnat shartnoma (kontrakt)larida, ularga ilovalarda; xoʻjalik yurituvchi subyektlar tomonidan bitishuvlar sodir etilganligini belgilovchi yoki tasdiqlovchi hujjatlarda, shu jumladan schyot-fakturalarda va transport hujjatlarida; xoʻjalik yurituvchi subyektlarda moliyaviy, mulkiy va qiymat ifodasiga ega boʻlgan boshqa majburiyatlarning yuzaga kelishini, shuningdek ularning bajarilganligini belgilovchi yoki tasdiqlovchi hujjatlarda; xoʻjalik yurituvchi subyektlar tomonidan qiymat ifodasiga ega boʻlgan aktivlarga mulk egasi huquqi sotib olinganligini va berilganligini belgilovchi va tasdiqlovchi, shuningdek bunday huquqni tasdiqlovchi hujjatlarda”. 2. 7-bandning “a” kichik bandidagi “soliq majburiyatlari Oʻzbekiston Respublikasi hududida paydo boʻlgan barcha” soʻzlari olib tashlansin. 3. 7-band “b” kichik bandining ikkinchi xatboshidagi “barcha” soʻzi olib tashlansin.